钦定古今图书集成/明伦汇编/宫闱典/第010卷 > 《太皇太后加尊号贺皇帝表》文天祥
## 钦定古今图书集成/明伦汇编/宫闱典/第010卷 > 《太皇太后加尊号贺皇帝表》文天祥

御丕图于南面，顺应天人；崇徽册于东朝，重增宗社。
亿年缛典，万国欢心。恭惟皇帝陛下，皇极之宗，人伦
之至性同符于尧、舜；达孝升闻，训一本于姜、任。徽音
有秩，绍宁王之明命；彰祖后之尊。称臣分牧有严，承
休胥抃。介福于王母，难名太上之功；肖德以神孙，愿
共无疆之号。